‘Los ojos de Paula’, la nova publicació de Tania Jorques, arriba a la Biblioteca Infantil
2025-07-24

Enamorada de l’escriptura i de tot el que suposa posar-se davant un full en blanc per a crear una història, la burjassotera Tania Jorques presentarà el seu tercer llibre a Burjassot. En esta ocasió, es tracta d’un llibre molt especial ja que està dedicat al públic infantil i, per este motiu, la presentació tindrà lloc a la Biblioteca Infantil.

Los ojos de Paula, de Apuleyo Edicions, aterrarà a la biblioteca el dijous 14 de desembre a les 18.00 hores, moment en el qual Tania contarà esta especial història en la qual Paula, la protagonista, és una xiqueta molt especial, dolça i afectuosa, que ha hagut de descobrir les coses de manera diferent a la dels seus companys. En esta època de l’any tan especial, mentre els seus amics només desitgen els seus joguets, ella prefereix allò que li farà tindre més lluentor en els seus ulls. Què li passarà als ulls de Paula?…

Tania María Jorques és mare de dues xiquetes, encantades que escriga contes per a elles ja que això fa que desenvolupen més la seua imaginació i comencen a escriure els seus propis contes. Amant dels llibres i del món de la literatura, a Tania sempre li ha agradat la literatura i escriure petites històries, encara que no haja estudiat per a això. Va participar en un concurs literari en el seu treball, en el qual calia contar una història i va resultar guanyadora. Arran d’això, va començar la seua creació literària i, en el confinament, va escriure Vacaciones de ensueño, un llibre per a adults que va acabar publicant amb Avant Editorial, al març de 2022.

Amb moltes ganes d’aprendre i de continuar lluitant pels seus somnis, ha decidit submergir-se en el món dels contes infantils, publicant La que més brilla eres tu i, ara, Los ojos de Paula.

La presentació del llibre Los ojos de Paula es completarà amb un taller sensorial.